આમ મોટે ભાગે કવિઓ દ્વારા પ્રેમિકાને જ યાદ કરવામાં આવે છે. પણ અમને તો બાઈકને કીક મારતાં પણ ઘણા યાદ આવે છે. એમાં બાઈક સ્ટાર્ટ ન થતું હોય ને ખીજાઈને જ્યારે અમે કીક મારીએ ત્યારે અમને દુશ્મનો અચૂક યાદ આવે છે. લગ્ન માટે સજેલી નવવધૂને જોઈને બપ્પી લહેરી યાદ આવે છે. ઘોડો જોઇને કલ્કી કોચલીન નામની એક એક્ટ્રેસ યાદ આવે છે. અને ગધેડા જોઇને અમને અમુક મૂર્ખાઓ યાદ આવે છે. કારણ કે જ્યાં ન પહોંચે સૂરજ ત્યાં પહોંચે મૂરખ. એવી જ રીતે ઘુવડ જોઇને અમને અમારા એક એક્સ-બોસ યાદ આવે છે. એમનું તો મોઢું જ નહિ સ્વભાવ પણ ઘુવડ જેવો હતો. હવે તમને સ્વાભાવિક રીતે એવો સવાલ થાય કે ઘુવડનો સ્વભાવ કેવો હોય તે અમને કઈ રીતે ખબર પડે? અમે તમારા આ સવાલને બિરદાવીએ છીએ! ધેટ્સ ઇટ!